CELEX: 32020D1099
Language: et
Date: 2020-07-16 00:00:00
Title: Poliitika- ja julgeolekukomitee otsus (ÜVJP) 2020/1099, 16. juuli 2020, millega võetakse vastu kolmanda riigi panus Euroopa Liidu sõjalisse operatsiooni Bosnias ja Hertsegoviinas (EUFOR ALTHEA) (BiH/30/2020)

27.7.2020   
               
               
                  ET
               
               
                  Euroopa Liidu Teataja
               
               
                  L 241/31
               
            
         POLIITIKA- JA JULGEOLEKUKOMITEE OTSUS (ÜVJP) 2020/1099,
         16. juuli 2020,
         millega võetakse vastu kolmanda riigi panus Euroopa Liidu sõjalisse operatsiooni Bosnias ja Hertsegoviinas (EUFOR ALTHEA) (BiH/30/2020)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 11,
         ning arvestades järgmist:
         
                     (1)
                  
                  
                     Ühismeetme 2004/570/ÜVJP artikli 11 lõike 2 kohaselt volitas nõukogu poliitika- ja julgeolekukomiteed tegema asjakohaseid otsuseid, et võtta vastu kolmandate riikide pakutavad panused Bosnias ja Hertsegoviinas läbiviidavasse Euroopa Liidu sõjalisse operatsiooni.
                  
               
                     (2)
                  
                  
                     Tulenevalt ELi operatsiooni ülema ja Euroopa Liidu sõjalise komitee soovitusest Ukraina panuse kohta tuleks Ukraina panus vastu võtta ja seda käsitada märkimisväärsena.
                  
               
                     (3)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
                  
               
                     (4)
                  
                  
                     12. ja 13. detsembril 2002 Kopenhaagenis toimunud Euroopa Ülemkogu kohtumisel võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel“ osalisriigid ning on sellest tulenevalt sõlminud NATOga kahepoolseid julgeolekukokkuleppeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Ukraina panus Euroopa Liidu sõjalisse operatsiooni Bosnias ja Hertsegoviinas (EUFOR ALTHEA) võetakse vastu ja seda käsitatakse märkimisväärsena.
            
            
               2.   Ukraina on vabastatud rahalisest toetusest EUFOR ALTHEA eelarvesse.
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 16. juuli 2020
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 252, 28.7.2004, lk 10.